# Sensorveiledning

**SPA4000 Prosjektutviklingsseminar for masteroppgave i spansk**

Emneside: <https://www.uio.no/studier/emner/hf/ilos/SPA4000/>

## Eksamensform

Eksamensformen på emnet er en mappe som består av tre oppgaver:

1. Akademisk tekst på 1-2 sider à 2300 tegn som presenterer det planlagte prosjektet til et spesialisert publikum.
2. Videosnutt på ca. 10 minutter der studenten ved hjelp av en PowerPoint-presentasjon kommenterer masteroppgaven sin på akademisk spansk.
3. Populærvitenskapelig tekst på 1 til 2 sider à 2300 tegn som formidler det planlagte prosjektet til et allment publikum.

De tre oppgavene er blitt bearbeidet etter veiledning før endelig levering. Arbeidene i mappen gis ikke karakter hver for seg og vektes ikke, men utgjør samlet grunnlaget for karakterfastsettelse.

Karakter på endelig innlevert semesteroppgave (bestått/ikke bestått) vil gjenspeile at studenten:

* kan presentere prosjekt sitt både skriftlig og muntlig på akademisk spansk;
* kan presentere prosjektet sitt skriftlig på populærvitenskapelig spansk;
* kan argumentere for masteroppgavens problemstilling, bruk av metode og teoretisk rammeverk både akademisk og populærvitenskapelig;
* har praktisk innblikk i bibliografisk litteratursøking og er i stand til å referere og forholde deg kritisk til kildene sine.